
Ministru kabineta noteikumi Nr. 569
Rīgā 2025. gada 23. septembrī (prot. Nr. 39 41. §)
Grozījums Ministru kabineta 2010. gada 27. jūlija noteikumos Nr. 697 "Robežšķērsošanas vietas režīma noteikumi"
Izdoti saskaņā ar Latvijas Republikas valsts robežas likuma 26.panta piekto daļu
· 1. Izdarīt Ministru kabineta 2010. gada 27. jūlija noteikumos Nr. 697 "Robežšķērsošanas vietas režīma noteikumi" (Latvijas Vēstnesis, 2010, 122. nr.; 2023, 164. nr.) šādu grozījumu:
· 1.1. izteikt 53. punktu šādā redakcijā:
· "53. Ārējo robežu šķērsojošās personas (arī viņu mantas un preces) autoceļu robežšķērsošanas vietā ielaiž:
· 53.1. ieceļojot Latvijas Republikā – pēc ceļošanas dokumentu un transportlīdzekļa reģistrācijas dokumentu uzrādīšanas un attiecīga kontroles talona saņemšanas;
· 53.2. izceļojot no Latvijas Republikas – pēc reģistrācijas elektroniskajā rindas rezervācijas sistēmā (norādot robežšķērsošanas vietu, datumu, laiku, rindas veidu jeb prioritāti rindā) Ministru kabineta noteiktajās robežšķērsošanas vietās, ceļošanas dokumentu un transportlīdzekļa reģistrācijas dokumentu uzrādīšanas un attiecīga kontroles talona saņemšanas."
· 2. Noteikumi stājas spēkā 2025. gada 15. oktobrī.

	Ministru prezidente
	(paraksts*)
	E. Siliņa

	Satiksmes ministrs
	(paraksts*)
	A. Švinka


* Dokuments ir parakstīts ar drošu elektronisko parakstu

